**ΑΝΑΡΤΗΤΕΑ ΣΤΟ ΔΙΑΥΓΕΙΑ**

 **Λιβαδειά 10/11/2022**

 **Αριθ. Πρωτ. :20073**

**ΑΠΟΣΠΑΣΜΑ**

# Από το πρακτικό της αριθμ. 36ης /2022ΤΑΚΤΙΚΗΣ ΜΕ ΤΗΛΕΔΙΑΣΚΕΨΗ Συνεδρίασης της Οικονομικής Επιτροπής Δήμου Λεβαδέων

**Αριθμός απόφασης : 320**

**Aποδοχή της υπ΄αριθμό 72/18.10.2022 Τεχνικής Μελέτης με τίτλο : «ΠΑΡΕΜΒΑΣΕΙΣ ΑΝΑΚΑΙΝΙΣΗΣ ΙΑΤΡΕΙΟΥ ΚΟΙΝΟΤΗΤΑΣ ΚΥΡΙΑΚΙΟΥ».**

Στη Λιβαδειά σήμερα 8η Νοεμβρίου 2022 ημέρα Τρίτη και ώρα 13.00 συνεδρίασε με τηλεδιάσκεψη η Οικονομική Επιτροπή Δήμου Λεβαδέων , βάσει των διατάξεων του άρθρου 78 του Ν.4954/22 « Λήψης αποφάσεων των συλλογικών οργάνων Ο.Τ.Α. και των διοικητικών συμβουλίων των εποπτευόμενων νομικών προσώπων τους – κατά το διάστημα ισχύος των μέτρων αποφυγής της διάδοσης του κορωνοϊού COVID -19» και μετά από την αρ.πρωτ. 19706/04-11-2022 έγγραφη πρόσκληση του Προέδρου της & Δημάρχου Λεβαδέων , η οποία επιδόθηκε σε κάθε μέλος της σύμφωνα με τις διατάξεις του άρθρου 77 παρ. 2 του Ν.4555/2018 «Μεταρρύθμιση του θεσμικού πλαισίου της Τοπικής Αυτ/σης- Εμβάθυνση της Δημοκρατίας –Ενίσχυση της Συμμετοχής-Βελτίωση της οικονομικής και αναπτυξιακής λειτουργίας των ΟΤΑ.(Πρόγραμμα «ΚΛΕΙΣΘΕΝΗΣ Ι»).

 Αφού διαπιστώθηκε ότι υπάρχει νόμιμη απαρτία, επειδή σε σύνολο 9 μελών ήταν

παρόντα οκτώ (8), ήτοι:

 **ΠΑΡΟΝΤΕΣ ΑΠΟΝΤΕΣ**

 1.Ταγκαλεγκας Ιωάννης 1.Πούλος Ευάγγελος

2. Μητάς Αλέξανδρος Αν και είχε νόμιμα προσκληθεί

3.Νταντούμη Ιωάννα (αν/κό μέλος κ. Καλογρηά Αθανασίου)

4.Σαγιάννης Μιχαήλ

5.Μερτζάνης Κωσταντίνος

6. Καπλάνης Κωνσταντίνος

 7. Μπράλιος Νικόλαος

 8.Καραμάνης Δημήτριος(αποχώρησε στο 20ο Θέμα του Π.Η.Δ.)

Ο Πρόεδρος της Οικονομικής Επιτροπής εισηγούμενος το 17ο θέμα της ημερήσιας διάταξης της υπ΄αριθμ. 19706/04-11-2022 πρόσκλησης (16ο στον Πίνακα θεμάτων Συνεδρίασης), έθεσε υπόψη των μελών την με αριθ. πρωτ. 19426/31-10-2022 εισήγηση της Δ/νσης Τεχνικών Υπηρεσιών του Δήμου Λεβαδέων , στην οποία αναφέρονται τα παρακάτω:

 *Αντικείμενο της παρούσας μελέτης που φέρει τον τίτλο : « ΠΑΡΕΜΒΑΣΕΙΣ ΑΝΑΚΑΙΝΙΣΗΣ ΙΑΤΡΕΙΟΥ ΚΟΙΝΟΤΗΤΑΣ ΚΥΡΙΑΚΙΟΥ »* *είναι η ανακαίνιση του Ιατρείου που βρίσκεται στο χώρο του Κοινοτικού Καταστήματος στο Κυριάκι .*

*Οι παρεμβάσεις που θα πραγματοποιηθούν είναι:*

* *Καθαίρεση ειδών υγιεινής, πλακιδίων δαπέδου και τοίχων στο χώρο του W.C. και επανατοποθέτηση νέων.*
* *Καθαίρεση και αντικατάσταση παλαιών ξύλινων εσωτερικών πορτών με νέες ξύλινες πόρτες πρεσσαριστές.*
* *Καθαίρεση και αντικατάσταση δύο εξωτερικών παραθύρων με νέα θερμομονωτικά από αλουμίνιο και διπλούς υαλοπίνακες.*

# *Καθαίρεση τοιχοπετάσματος από γυψοσανίδες και νέα διαμόρφωση χώρου εξέτασης ασθενών.*

# *Αποξήλωση πλαστικού δαπέδου και τοποθέτηση νέου δαπέδου από κεραμικά πλακίδια.*

# *Αντικατάσταση θερμαντικού σώματος καλοριφέρ.*

# *Ανακαίνιση χρωματισμών του χώρου του ιατρείου.*

*Ο Προϋπολογισμός του έργου παρεμβάσεων ανέρχεται στο ποσό των 32.000,00€ συμπεριλαμβανομένου του Φ.Π.Α. 24% .*

 *Κατόπιν όλων των ανωτέρω και σε εφαρμογή των διατάξεων του άρθρου 40 του Ν.4735/2020 έτσι όπως αυτό αντικατέστησε το άρθρο 72 παρ. περί αρμοδιοτήτων της Οικονομικής Επιτροπής του Ν.3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης»,*

*καλούνται τα μέλη της Οικονομικής Επιτροπής του Δήμου Λεβαδέων όπως αποφασίσουν για την αποδοχή της υπ΄αριθμόν* *72/18.10.2022 Τεχνικής Μελέτης με τίτλο:* *« ΠΑΡΕΜΒΑΣΕΙΣ ΑΝΑΚΑΙΝΙΣΗΣ ΙΑΤΡΕΙΟΥ ΚΟΙΝΟΤΗΤΑΣ ΚΥΡΙΑΚΙΟΥ »* *, προϋπολογισμού 32.000,00€ συμπεριλαμβανομένου του Φ.Π.Α. 24%*

 **Η Οικονομική Επιτροπή λαμβάνοντας υπόψη:**

-Τις διατάξεις του άρθρου 40 του Ν.4735/2020 που αντικατέστησε το άρθρο 72 του

 Ν.3852/2010

- του άρθρου 77 του Ν. 4555/2018,

-τις διατάξεις της υπ΄αριθμ 374/2022 εγκυκλίου του ΥΠ.ΕΣ. (ΑΔΑ: ΨΜΓΓ46ΜΤΛ6-Φ75) «Λειτουργία Οικονομικής Επιτροπής και Επιτροπής Ποιότητας Ζωής»

-Την υπ΄αριθμό 72/18.10.2022 Τεχνική Μελέτη με τίτλο: « ΠΑΡΕΜΒΑΣΕΙΣ ΑΝΑΚΑΙΝΙΣΗΣ ΙΑΤΡΕΙΟΥ ΚΟΙΝΟΤΗΤΑΣ ΚΥΡΙΑΚΙΟΥ » , προϋπολογισμού 32.000,00€ συμπεριλαμβανομένου του Φ.Π.Α. 24%

- Το με αριθ. πρωτ. 19426/31-10-2022 έγγραφο της Δ/νσης Τεχνικων Υπηρεσιών του Δήμου Λεβαδέων

-Την μεταξύ των μελών συζήτηση σύμφωνα με τα πρακτικά

- Την ψήφο των μελών της όπως αυτή διατυπώθηκε και δηλώθηκε δια ζώσης στην συνεδρίαση.

 **ΑΠΟΦΑΣΙΖΕΙ ΟΜΟΦΩΝΑ**

 Εγκρίνει την με αριθμό 72/18.10.2022 Τεχνική Μελέτη με τίτλο: « ΠΑΡΕΜΒΑΣΕΙΣ ΑΝΑΚΑΙΝΙΣΗΣ ΙΑΤΡΕΙΟΥ ΚΟΙΝΟΤΗΤΑΣ ΚΥΡΙΑΚΙΟΥ » , προϋπολογισμού 32.000,00€ € (συμπεριλαμβανομένου του Φ.Π.Α. 24%) , που συνέταξε , θεώρησε η Δ/νση Τεχνικών Υπηρεσιών του Δήμου Λεβαδέων και αποτελεί συνημμένο της παρούσας απόφασης.

**Η παρούσα απόφαση πήρε αριθμό 320/2022.**

Ο ΠΡΟΕΔΡΟΣ

ΙΩΑΝΝΗΣ Δ. ΤΑΓΚΑΛΕΓΚΑΣ

 ΤΑ ΜΕΛΗ

1.Μητάς Αλέξανδρος

2 Νταντούμη Ιωάννα

3.Σαγιάννης Μιχαήλ

4. Μερτζάνης Κωσταντίνος

5.Καπλάνης Κων/νος

6.Μπράλιος Νικόλαος ΠΙΣΤΟ ΑΠΟΣΠΑΣΜΑ

7.Καραμάνης Δημήτριος Λιβαδειά 10 -11-2022

 ΙΩΑΝΝΗΣ Δ. ΤΑΓΚΑΛΕΓΚΑΣ

 ΔΗΜΑΡΧΟΣΛΕΒΑΔΕΩΝ